ଭୁବନେଶ୍ୱର, ମେ ୬(ଲୋକାଲ ୱାୟାର): ମହାପ୍ରଭୁ ଜଗନ୍ନାଥଙ୍କ ରଥଯାତ୍ରା ହେବ କି ନାହିଁ ତାହା ସ୍ପଷ୍ଟ ହୋଇ ନଥିବା ବେଳେ ବିିଭିନ୍ନ ରାଜନେତା ଏବଂ ରଥଯାତ୍ରା ସହ ସଂପୃକ୍ତ ଥିବା ବିଭିନ୍ନ ପକ୍ଷ ଏହାକୁ ନେଇ ବାଦବିବାଦର ମତ ଦେବାରେ ଲାଗିଲେଣି ।
ଉଲ୍ଲେଖଯୋଗ୍ୟ, ରଥଯାତ୍ରା ହେବ କି ନାହିଁ ସେ ନେଇ ରାଜ୍ୟ ସରକାର ଅଦ୍ୟାବଧି ସ୍ପଷ୍ଟ କରି ନାହାନ୍ତି ।ଏପରିକି ରଥ ନିର୍ମାଣ ମଧ୍ୟ ଆରମ୍ଭ ହୋଇନାହିଁ ।
ନିକଟରେ ଶ୍ରୀମନ୍ଦିର ପରିଚାଳନା କମିଟିର ବୈଠକ ବସିଥିଲା । ଗଜପତି ମହାରାଜା ଦିବ୍ୟସିଂହ ଦେବ ଏବଂ ଶଙ୍କରାଚାର୍ଯ୍ୟଙ୍କ ସହ ମଧ୍ୟ କମିଟିର ସଦସ୍ୟ ଓ ଶ୍ରୀମନ୍ଦିର ପ୍ରଶାସନ ସହ ଜଡ଼ିତ ଥିବା ବିଭିନ୍ନ ପକ୍ଷ ମଧ୍ୟ ଆଲୋଚନାରେ ଅଂଶ ଗ୍ରହଣ କରିଥିଲେ ।
ରଥ ନିର୍ମାଣ ଆରମ୍ଭ କରିବାକୁ କମିଟିରେ ପ୍ରସ୍ତାବ ଗୃହୀତ ହେବା ପରେ ଏ ନେଇ ରାଜ୍ୟ ସରକାରଙ୍କ ଅନୁମତି ଲୋଡ଼ା ଯାଇଥିଲା ।
ତେବେ ରାଜ୍ୟ ସରକାର ଅନୁମତି ଦେବା ପରିବର୍ତ୍ତେ କେନ୍ଦ୍ର ସରକାରଙ୍କ ନିକଟକୁ ଅନୁମତି ପାଇଁ ପଠାଇଥିବା ବୁଧବାର ଗଣମାଧ୍ୟମରେ ସୂଚନା ଦିଆଯିବା ପରେ ବିଭିନ୍ନ ସ୍ତରରେ ଏହାକୁ ନେଇ ପ୍ରତିକ୍ରିୟା ପ୍ରକାଶ ପାଇବାରେ ଲାଗିଛି ।
ଶ୍ରୀମନ୍ଦିରର ବରିଷ୍ଠ ସେବାୟତ ବିନାୟକ ଦାସ ମହାପାତ୍ର କହିଛନ୍ତି, ମହାପ୍ରଭୁଙ୍କ ସହ ଲୁଚକାଳି ଖେଳା ଯାଉଛି ।
ଚନ୍ଦନଯାତ୍ରା ବନ୍ଦ ପାଇଁ ଯେଉଁ ଦିନ ସରକାର ନିଷ୍ପତ୍ତି ନେଲେ, ସେହିଦିନ ସରକାର ରଥଯାତ୍ରା ହେବନାହିଁ ବୋଲି ନିଷ୍ପତ୍ତି ନେଇଯିବା ଉଚିତ ନଥିଲା । ଏହା ନ କରି ପୂର୍ବ ଯୋଜନାନୁଯାୟୀ ଡ୍ରାମା ଚାଲିଛି ।
ଶ୍ରୀମନ୍ଦିର ପରିଚାଳନା କମିଟି ରଥ ନିର୍ମାଣ ପାଇଁ ନିଷ୍ପତ୍ତି ନେବା ପରେ ତାକୁ ରାଜ୍ୟ ସରକାର ଏବଂ ପରେ କେନ୍ଦ୍ର ସରକାରଙ୍କ ଅନୁମତି ପାଇଁ ପଠାଯିବା ଏକ ପ୍ରହସନ ବୋଲି ସେ କହିଛନ୍ତି ।
ବିଜେପିର ବରିଷ୍ଠ ନେତା ବିଜୟ ମହାପାତ୍ର ରାଜ୍ୟ ସରକାରଙ୍କ ଭୂମିକାକୁ ସମାଲୋଚନା କରିଛନ୍ତି । ରଥ ଯାତ୍ରା ହେବ କି ନାହିଁ ରାଜ୍ୟ ସରକାରଙ୍କ ନିଷ୍ପତ୍ତି । ଏଥିରେ କେନ୍ଦ୍ରର କିଛି ଭୂମିକା ନାହିଁ ।
ରାଜ୍ୟ ସରକାର ନିଷ୍ପତ୍ତି ନେବା ପରେ କେନ୍ଦ୍ରର ସହାୟତା ଲୋଡ଼ି ପାରନ୍ତି । ଦୈନିକ ଦଶଥର ରାଜ୍ୟ ସରକାର କେନ୍ଦ୍ର ସହ ଭିଡିଓ କନଫରେନ୍ସିଂରେ ଆଲୋଚନା କରୁଥିବା ବେଳେ ରଥ ନିର୍ମାଣ ବେକୁ ଚିଠି ଲେଖିବାର ମାନେ କ'ଣ ବୋଲି ସେ ପ୍ରଶ୍ନ କରିଛନ୍ତି ।
ଅପରପକ୍ଷେ ନନ୍ଦିଘୋଷ ରଥର ମୁଖ୍ୟ ମହାରଣା ବିଜୟ ମହାପାତ୍ର କହିଛନ୍ତି, ଆଜି ପ୍ରଭୁଙ୍କର ନୃସିଂହ ଚତୁର୍ଦ୍ଦଶୀ । ଆଜି ରୂପକାର ମାନେ କାର୍ଯ୍ୟ ଆରମ୍ଭ କରିବା କଥା । ଅକ୍ଷୟ ତୃତୀୟାରୁ କିଛି ବି କାମ ହୋଇନାହିଁ ।୧୧ ଦିନର କାମ ନଷ୍ଟ ହୋଇସାରିଲାଣି ।
ବତ୍ତର୍ମାନ ପର୍ଯ୍ୟନ୍ତ 'କୋଣ ଭୁଜ' କାମ ଶେଷ କରି 'ଚକ ଡେରା' ପାଇଁ ପ୍ରସ୍ତୁତି ହୋଇଯିବାର ଥିଲା । ବିଧିବିଧାନ ଏବେ ବନ୍ଦ ହୋଇଗଲା ।
ଅନୁକୂଳ ହୋଇପାରିନି । ଆଉ ଯେତିକି ଦିନ ରହିଛି, ସେତିରେ ରଥ କାମ ହେବା ଅସମ୍ଭବ । ତେଣୁ ଆମେ ରଥ ନିର୍ମାଣର ଆଶା ଛାଡ଼ି ଦେଇଛୁ ବୋଲି ସେ କହିଛନ୍ତି ।
ଉଲ୍ଲେଖଯୋଗ୍ୟ, ଯେଉଁ ରଥଖଳାରେ ଏବେ ରଥ ନିର୍ମାଣ ନେଇ କୋଳାହଳ ରହିବା କଥା । ତାହା ଶୂନଶାନ୍ ।
ଦୁଇ ଦିନ ଧରି ବିଶ୍ୱକର୍ମାମାନେ ରଥ ନିର୍ମାଣର ଅନୁମତି ମିଳିବ ବୋଲି ଭାବି ଅପେକ୍ଷା କରିବା ପରେ ଏବେ ନିରାଶ ହୋଇ ଚାଲି ଯାଇଛନ୍ତି ।
ତେବେ ରାଜ୍ୟ ସରକାର କିମ୍ବା ଶ୍ରୀମନ୍ଦିର ପରିଚାଳନା କମିଟି ପକ୍ଷରୁ ଆଜି ରଥ ନିର୍ମାଣ କିମ୍ବା ରଥ ଯାତ୍ରା ନେଇ କୌଣସି ପ୍ରତିକ୍ରିୟା ପ୍ରକାଶ ପାଇନାହିଁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
